
Ministru kabineta rīkojums Nr. 898
Rīgā 2021. gada 30. novembrī (prot. Nr. 78 32. §)
Par valsts līdzdalības saglabāšanu sabiedrībā ar ierobežotu atbildību "Latvijas Lauku konsultāciju un izglītības centrs" un vispārējo stratēģisko mērķi
Pamatojoties uz Publiskas personas kapitāla daļu un kapitālsabiedrību pārvaldības likuma 4. un 7. pantu un Valsts pārvaldes iekārtas likuma 88. panta pirmās daļas 2. punktu:
· 1. Saglabāt valsts līdzdalību sabiedrībā ar ierobežotu atbildību "Latvijas Lauku konsultāciju un izglītības centrs" (reģistrācijas Nr. 40003347699).
· 2. Noteikt sabiedrības ar ierobežotu atbildību "Latvijas Lauku konsultāciju un izglītības centrs" vispārējo stratēģisko mērķi – būt par neatkarīgu, profesionālu un sabiedrībai pieejamu lauksaimniecības un lauku uzņēmējdarbības konsultāciju un izglītības uzņēmumu Latvijā ar daudzveidīgu pakalpojumu sniegšanas tīklu, kas aptver visu valsts teritoriju un sniedz zināšanas par videi nekaitīgu un produktīvu lauksaimniecību, mežsaimniecību, zivsaimniecību, lauku bioekonomikas attīstību un nelauksaimniecisko uzņēmējdarbību.

